Conselleria d' Innovació, Indústria, Comerç i Turisme

Extracte de la Resolució d’11 de juny de 2025, de la Conselleria d’Innovació, Indústria, Comerç i Turisme, per la qual s'establixen les bases reguladores i s’efectua la convocatòria de concessió d’ajudes a l’impuls a la internacionalització de les empreses de la Comunitat Valenciana afectades per la dana 24.

BDNS (identif. 839240): 
De conformitat amb el que es preveu en els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de les bases i la convocatòria el text complet de la qual pot consultar-se en la Base de Dades Nacional de Subvencions:
https://www.pap.hacienda.gob.es/bdnstrans/GE/es/inicio

Primer. Beneficiàries
Podran ser beneficiàries de les ajudes les empreses i grups d’empreses (agrupacions d’interés econòmic) afectades per la dana 24, totes estes amb personalitat jurídica pròpia i amb domicili social i fiscal a la Comunitat Valenciana. 

Segon. Objecte
L’objecte de la present resolució és establir les bases i la convocatòria d’ajudes, en forma de subvenció per concurrència competitiva, per a impulsar la internacionalització de les empreses de la Comunitat Valenciana afectades per la dana 24 i la promoció dels seus productes (béns i/o servicis) per a reactivar la seua presència en mercats internacionals i millorar la seua competitivitat exterior.

Tercer. Finançament de les ajudes
[bookmark: _Hlk193357678]Per a l’exercici 2025, les ajudes convocades es finançaran amb càrrec a la línia S1951, “Dana24 - Impuls a la internacionalització de les empreses afectades per la dana”, en el programa pressupostari G01110304GE00000 762A00.47090, Fons DN24000000, per un import màxim de 10.000.000 euros.

Quart. Termini de presentació de sol·licituds
El termini de presentació de sol·licituds i la documentació de què s’ha d’acompanyar serà des del 17 de juny i fins al 4 de juliol de 2025, els dos inclosos.


València, 11 de juny de 2025.– La consellera d’Innovació, Indústria, Comerç i Turisme: Marian Cano García.
